

# VII Nacionalni naučni skup sa međunarodnim učešćem *Balkan Art Forum 2019* (BARTF 2019)

**Niš, 04. i 05. oktobar 2019. godine**

Fakultet umetnosti Univerziteta u Nišu, sa Ogrankom SANU u Nišu, organizuje sedmi nacionalni naučni skup sa međunarodnim učešćem sa temom *Umetnost i kultura danas: metafora, percepcija i simbolizam.* Organizatori pozivaju zainteresovane da prijave saopštenja i aktivno učestvuju u radu naučnog skupa.

Ovogodišnji problemski okvir naučnog skupa čine tri celine: metafora, percepcija, simbolizam. Programski odbor naučnog skupa BARTF 2019 će smatrati prikladnim one prijave u kojima se najavljuje problemsko prožimanje pojmova metafore, percepcije i simbolizma: tradicija, savremenost, kanon, kreativnost, umetnost, prenos saznanja, subliminalna značenja, savremeni mediji, kritika, obrazovanje, kao i izolovano ispitivanje pojma metafore, pojma percepcije ili problema simbolizma i njihovo uzjamano povezivanje.

**Tematski okviri:**

**Metafora:** metafora i kulturna raznovrsnost; diskurzivna, kognitivna i komunikativna svojstva metafore; metafora u virtuelnom svetu; sociološki značaj metafore; kulturološki, poetički i retorički značaj metafore; metafora u funkciji edukacije; heurističko funkcionisanje metafore kao sredstva otkrića; metafora kao sredstvo komunikacije;

**Percepcija:** percepcija – manifestacija shvatanja; percepcija – veze nauke i umetnosti; prepoznavanje i znanje; komunikaktivne forme i prepoznavanje; percepcija i edukacija;

**Simbolizam:** simboli – tradicija; simboli novog doba; simboli – apstraktno i konkretno; filosofsko, psihološko, estetsko tumačenje simbola; sociološki značaj simbola; vizuelni simboli; komunikativna svojstva simbola; simboli – konceptualizacija umetnosti.

**Oblasti za prijavljivanje saopštenja:**

* Nauke o umetnostima,
* Kultura,
* Umetnost,
* Mediji,
* Sociologija,
* Pedagogija,
* Psihologija,
* Bibliotekarstvo.

# OBLICI UČEŠĆA U RADU SKUPA:

1. Usmene prezentacije
2. Video prezenatcije
3. Poster sesije

**VREME IZLAGANJA SAOPŠTENJA:** 15 minuta

**RADNI JEZICI SKUPA:** srpskijezik,engleski jezik, slovenski jezici.

# ROK ZA DOSTAVLJANJE SAOPŠTENJA SA APSTRAKTOM

(na jeziku saopštenja i na engleskom jeziku, do 150 reči i do 5 ključnih reči): **01.06.2019**, na elektronsku adresu [**bartf@artf.ni.ac.rs**](mailto:bartf@artf.ni.ac.rs)

U Prijavnom formularu obavezno navesti oblast i tematski okvir za koji se prijavljujete.

Obrazac za apstrakt i instrukcije za plaćanje možete preuzeti **na sajtu Fakulteta umetnosti.**

**ROK ZA DOSTAVLJANJE OBAVEŠTENJA O PRIHVATANJU APSTRAKTA:** 20.06.2019.

**IZNOS KOTIZACIJE:** 5.000,00 dinara ili 40 evra za učesnike iz inostranstva, po srednjem kursu Narodne banke Srbije na dan uplate. Prilikom deviznog plaćanja kotizacije troškovi provizije banaka padaju na teret uplatioca.

Uplatom kotizacije učesnici skupa obezbeđuju: knjigu apstrakata, uverenje o učešću na skupu i zbornik recenziranih radova sa naučnog skupa.


**ROK ZA UPLATU KOTIZACIJE:** 24.09.2019.

**ROK ZA DOSTAVLJANJE KONAČNE VERZIJE RADA:** 01.03.2020.

Za sve potrebne informacije možete se obratiti organizatorima skupa na mejl adresu: [**bartf@artf.ni.ac.rs**](mailto:bartf@artf.ni.ac.rs)

Dekan Fakulteta umetnosti u Nišu

*Prof. dr Suzana Kostić*

****

# VII Национални научни скуп са међународним учешћем *Балкан Арт Форум 2019* (БАРТФ 2019) Ниш

***УМЕТНОСТ И КУЛТУРА ДАНАС:***

***МЕТАФОРА, ПЕРЦЕПЦИЈА И СИМБОЛИЗАМ***

**ПРИЈАВНИ ФОРМУЛАР**

|  |  |
| --- | --- |
| **Име, средње слово и презиме** |  |
| **Научно звање** |  |
| **Назив и адреса институције у којој сте запослени** |  |
| **E-mail адреса** |  |
| **Број мобилног телефона** |  |
| **ТЕМА САОПШТЕЊА** |  |
| **ОБЛАСТ** |  |
| **ТЕМАТСКИ ОКВИР** |  |
| **Биографија**  (до 150 речи) |  |